**Atodiad A – Cwestiynau Ymgynghori**

**Gwella mynediad pobl anabl i eiddo preswyl ar osod: addasiadau rhesymol i rannau cyffredin, dyletswydd newydd**

**Mehefin 2022**

**Eich gwybodaeth**

(Sylwer bod yr adran hon yn ddewisol).

Eich enw chi neu enw’r sefydliad yr ydych yn ateb ar ei ran.

Nodwch i ba un o'r grwpiau hyn ydych chi'n perthyn.

* person anabl sy'n byw mewn llety ar rent, lesddaliadol neu gyfunddaliadol
* person anabl sy'n bwriadu byw mewn llety ar rent, lesddaliadol neu gyfunddaliadol
* landlord preifat
* landlord cymdeithasol
* asiant rheoli/gosod
* awdurdod lleol
* sefydliadau sy'n cynrychioli unrhyw un o'r grwpiau uchod
* arbenigwr ar unrhyw un o'r pynciau dan sylw
* arall (nodwch)

Eich cyfeiriad e-bost a/neu rif ffôn.

Fyddech chi’n hapus i Swyddfa Cydraddoldebau’r Llywodraeth gysylltu â chi ynglŷn â’ch ymatebion? (Byddwn / Na fyddwn)

**Cwestiynau Ymgynghori**

Darllenwch y ddogfen ymgynghori, ‘Gwella mynediad pobl anabl i eiddo preswyl ar osod: addasiadau rhesymol i rannau cyffredin, dyletswydd newydd’, cyn ateb y cwestiynau canlynol. Mae 18 cwestiwn. Gallwch ateb unrhyw gwestiynau.

**Cwestiwn 1**

Ydych chi'n meddwl y dylid eithrio unrhyw fathau o eiddo o'r ddyletswydd addasiadau rhesymol arfaethedig? (Ydw / Nac ydw) Os ydych, eglurwch ba fathau o eiddo.

(Gweler yr adran ar ‘eithriadau i’r cwmpas’).

**Cwestiwn 2**

Ydych chi’n meddwl y dylai canllawiau nodi pa “gyfnod rhesymol” a ddylai fodoli i’r landlord gwblhau’r broses ymgynghori â thenant yn dilyn cais am addasiad rhesymol? (Ydw / Nac ydw)

(Ar gyfer cwestiynau 2 i 3, gweler yr adran ar ‘gofyniad i ymgynghori’).

**Cwestiwn 3**

Oes gennych chi unrhyw farn i'w hychwanegu ar sut y dylai trefniadau ymgynghori landlord-tenant weithio? (Oes / Nac oes) Os “oes”, nodwch eich barn.

**Cwestiwn 4**

Ydych chi'n rhagweld unrhyw broblemau i landlordiaid wrth weithredu’r gofynion newydd ochr yn ochr â rhwymedigaethau prydles presennol? (Ydw / Nac ydw) Os “ydw”, disgrifiwch y problemau hynny.

(Ar gyfer cwestiynau 4 i 14, gweler yr adran ar ‘gostio/dichonoldeb y gwaith a’r rhyngweithiad â chyfraith lesddaliadol’).

**Cwestiwn 5**

Ydych chi'n meddwl bod angen canllawiau pellach ar ddefnydd ffioedd rheoli prosiect ar gyfer gwaith adran 36?

**Cwestiwn 6**

Pwy ddylai dalu am gostau addasiadau i’r rhannau cymunedol lle mae hyn yn ofynnol ac yn rhesymol? Dewiswch o'r rhestr isod.

* Y person anabl
* Y landlord
* Yr holl denantiaid
* Dylid rhannu'r gost rhwng y person anabl a'r landlord
* Dylid rhannu'r gost rhwng y landlord a'r holl denantiaid
* Anodd dweud oherwydd bydd yn dibynnu ar yr amgylchiadau penodol

**Cwestiwn 7**

Heblaw am gymorth Grant Cyfleusterau i’r Anabl posibl ar gyfer y person anabl sy’n gofyn am y gwaith, pa ddarpariaeth y dylid ei gwneud i ddiogelu lesddeiliaid lle gallent oll fod yn atebol am gostau’r gwaith?

**Cwestiwn 8**

Heblaw am gymorth Grant Cyfleusterau i’r Anabl, pa ddarpariaeth y dylid ei gwneud i amddiffyn y preswylydd anabl lle na all lesddeiliaid eraill helpu i dalu am y gwaith?

**Cwestiwn 9**

Ydych chi'n rhagweld unrhyw risgiau os bydd landlordiaid yn penderfynu sut y dylid dyrannu costau? (Ydw / Nac ydw) Os “ydw”, sut gallwn ni liniaru'r rhain?

**Cwestiwn 10**

Ydych chi'n rhagweld unrhyw risgiau, i unrhyw un o’r partïon dan sylw, mewn achosion lle mae’r landlord yn ystyried ei bod yn briodol o dan y les i drosglwyddo costau’r addasiad i bob lesddeiliad? (Ydw / Nac ydw) Os “ydw”, eglurwch natur y risgiau a sut, yn eich barn chi, y gellir eu lliniaru.

**Cwestiwn 11**

Pa ffactorau y dylem ni eu hystyried wrth ddrafftio canllawiau ar gyfer y broses o ymgynghori â thenantiaid eraill?

**Cwestiwn 12**

Nid oes pŵer yn y Ddeddf Cydraddoldeb i lunio ffurflen neu dempled gorfodol y mae’n rhaid i breswylwyr a landlordiaid ei defnyddio/ddefnyddio i reoli’r broses, o’r cais cychwynnol am addasiad hyd at benderfyniad y landlord, fodd bynnag, gallai’r Llywodraeth ddarparu templed ar gyfer defnydd gwirfoddol. Fyddech chi'n croesawu ffurflen enghreifftiol neu dempled, a fyddai’n cael ei chynnwys/gynnwys yn y canllawiau? (Byddwn / Na fyddwn)

**Cwestiwn 13**

Oes unrhyw ystyriaethau eraill o ran rhesymoldeb y credwch y dylai'r canllawiau eu cwmpasu? (Oes / Nac oes) Os “oes”, nodwch y rhain.

**Cwestiwn 14**

Oes unrhyw gymorth arall y byddai landlordiaid yn ei gael yn ddefnyddiol i’w helpu i wneud penderfyniadau ar resymoldeb? (Oes / Nac oes) Os “oes”, nodwch hyn.

**Cwestiwn 15**

Ar ôl i landlord gytuno ar addasiad, yn ogystal â nodi gofynion cytundeb ysgrifenedig rhwng y partïon, gallai’r Llywodraeth hefyd ddarparu ffurflen orfodol at y diben hwn. Fyddech chi'n croesawu hyn? (Byddwn / Na fyddwn)

(Ar gyfer cwestiynau 15 i 17, gweler yr adran ar ‘gytundeb addasiad rhesymol’).

**Cwestiwn 16**

Os ateboch “byddwn” i gwestiwn 15, fyddai hi’n well gennych inni awgrymu yn y canllawiau fformat i’w ddefnyddio’n wirfoddol, gan adael rhywfaint o hyblygrwydd i landlordiaid a’r person anabl o ran sut y caiff y cytundeb ei lunio? (Byddwn / Na fyddwn)

**Cwestiwn 17**

Os ateboch “byddwn”, naill ai i gwestiwn 15 neu 16, beth hoffech chi ei weld yn cael ei gynnwys mewn ffurflen orfodol neu wirfoddol?

**Cwestiwn 18**

Ydych chi'n cytuno y dylai fod yn ofynnol i’r landlord nodi yn y cytundeb sut y bydd arian y person anabl yn cael ei gadw a’i dalu i’r contractwr? (Ydw / Nac ydw) Os “nac ydw”, dywedwch pam.

(Gweler yr adran ‘arian a ddelir ar ymddiriedolaeth’).